**Zapisnik s 19. - svečane sidnice Nacionalnog savita bunjevačke nacionalne manjine**

**14.3.2022.**

Sidnica je održana 14. marta 2022. godine u Plavoj Sali Varoške kuće u Subatici s početkom u 18:00 sati.

Na samom početku prisutnima se obratila pridsidnica nacionalnog savita bunjevačke nacionalne manjine dr Suzana Kujundžić Ostojić koja je pozdravila prisutne goste i članove. Prije početka rada na sidnici izvršena je prozivka prisutni članova.

Prisutni na sidnici:

1. Nikola Babić
2. Mirko Bajić
3. dr Suzana Kujundžić Ostojić
4. Kata Kuntić
5. Tihomir Vrbanović
6. Dragan Kopunović
7. Boris Bajić
8. Branko Pokornić
9. Miroslav Vojnić Hajduk
10. Marija Brdarić
11. Nikola Žuljević
12. Dejan Parčetić
13. Veljko Vojnić
14. Ksenija Vuković
15. Stanislava Lutkić

Odsutni:

1. Stela Bukvić
2. Prim.dr Vlado Babić
3. Aleksandar Bošnjak
4. Sandra Iršević

Posli izvršene prozivke konstatovan je kvorum.

 Pridsidnica je izložila tačke dnevnog reda:

1. **Informacije o radu Bunjevačkog nacionalnog savita u 2021. godini.**
2. **Dodila priznanja Bunjevačkog nacionalnog savita.**

Posli ustanovljenog kvoruma i iznošenje tačaka dnevnog reda pristupilo se radu po tačkama.

**Tačka 1**

**Informacije o radu Bunjevačkog nacionalnog savita u 2021. godini.**

Pridsidnica je istakla kako je: *dan osnivanja Nacionalnog savita je izuzetan, jel ga obulužavamo sa svojim maternjim jezikom, ko četvrtim službenim jezikom, u Varoši Subatici.*

 *Od prvog Statuta na bunjevačkom u XVIII viku, pa priko društvene stigmatizacije govornika bunjevačkog jezika tokom druge polovine XX vika, prošlo je puno vrimena, al mi smo svoj cilj postigli. I to zahvaljujuć našem gradonačelniku Stevanu Bakiću, na čiji pridlog je jezik uveden na teritoriji cile varoši.*

*Zato ćemo mu se danas odužit dodilom najvišeg priznanja koje imamo, pod nazivom „Ivan Antunović“, najsvitlijeg imena naše istorije i prvog budioca bunjevačke svisti.*

*Ovo priznanje pripada i pridsidniku Republike Srbije, Aleksandru Vučiću i SNS-u, koji je proces uvođenja bunjevačkog jezika podržo, ko što ćemo i mi nji, na pridstojećim izborima.*

*Veliko fala i svim odbornicima Varoši Subatice koji su glasali za uvođenje bunjevačkog jezika u Subatici. Protekli period upotribe bunjevačkog u javnoj sferi, pokazo je da uvođenjom bunjevačkog jezika, nikom nije ništa umanjeno ni ugroženo, ko što je bilo potencirano, naprotiv, naša varoš dobila je na bogatstvu multijezičnosti, po kojoj je posebna.*

*Ovaj Dan osnivanja nacionalnog savita obilužavamo malo kasnije od njegovog propisanog datuma, 23. februara, zbog obaveza oko Akcionog plana 23. Naime, izrada drugog po redu, Akcionog plana bila je na trodnevnom sastanku u Šapcu s početkom upravo 23. do 25. februara.*

*Na tom sastanku, Bunjevački nacionalni savit izašo je sa svojim pridlozima, od koji ću ode istaknit slideće: osnivanje Bunjevačkog škulskog centra, otvaranje Lektorata na Filozofskom fakultetu u Novom Sadu, saradnja sa visokim i stručnim institucijama za škulovanje učitelja i vaspitača na bunjevačkom jeziku, saradnja sa Katoličkom crkvom oko uvođenja bunjevačkog jezika, i najvažnije insistiramo na prisustvu bunjevački pridstavnika na svim bilateralnim sastancima Srbije i Hrvatske, u onom dilu koji se odnosi na bunjevačku nacionalnu manjinu. Nigdi više o nama a brez nas.*

**Pridsidnica je takođe prisutnima izložila i godišnji izvištaj BNS-a za 2021. godinu**

*U toku 2021. godine održano je 6 sidnica savita, na kojoj je donešeno ukupno 20 odluka.*

*Izvršni odbor je održo 12 sidnica i dono je ukupno 54 odluka.*

*U toku 2021. godine iz kancelarije Bunjevačkog nacionalnog savita poslato je 115 dopisa.*

*Prisustvovano je na ukupno 103 sastanka (Subatica, Sombor, Novi Sad, Beograd i Baja).*

*Škulske 2021/22. godine upisano je ukupno 275 učenika u 10 osnovni škula u kojima pridaje 13 pridavača. Imamo ukupno 26 odeljenja.*

*U 3 sridnje škule imamo ukupno 11 učenika u kojima pridaju 2 pridavača.*

*U Svetozar Miletiću održava se sekcija i imamo 9 učenika.*

*Dana 06. maja 2021. godine doneta je odluka o izmini Statuta Varoši Subatica u kojom se bunjevački jezik uvodi u službenu upotribu. I to je svakako najveći uspih koji je ovaj, četvrti saziv, Bunjevačkog nacionalnog savita postigo.*

*Izašla je Bunjevačka gramatika za 1. i 2. razred osnovne škule na latinici, završen udžbenik bunjevački jezik za 5. i 6. razred.*

*UK „Centar za kulturu Bunjevaca“ je napunio 5 godina od osnivanja, napravljen je sajt Centra, izrađen Virtuelni muzej bački Bunjevaca, obliluženi nacionalni praznici i organizovane manifestacije u skladu sa svim mirama koje su bile propisane zbog epidemiološke situacije.*

*Izdate su tri knjige, koje su nastale na bazi naučni istraživanja i istorijski činjenica.*

*UK „Centar za kulturu Bunjevaca“ izdo je prvi tom knjige pod nazivom „Bunjevci – odabrani tekstovi iz mađarske stručne literature o istoriji, naseljavanju i etnologiji Bunjevaca od prve polovine 19. vika do 1918. godine“. Knjiga je pridstavljena prvo u Baji, di i danas žive naši Bunjevci. I još uvik traže pravo da postanu nacionalna manjima. Mi njim, u tom pomažemo, koliko god je u našoj moći, a objavljivanje ove knjiga je jedan od nji.*

*Doktorski rad pod nazivom „Groktalice bačkih Bunjevaca“, Suzana Kujundžić Ostojić, u saradnji s Vojvođanskim muzejom u Novom Sadu.*

*BEIC „Ambrozije Šarčević“ i Centar za kulturu Bunjevaca izdali su knjigu prof. dr Saše Markovića „Bunjevci u procepu stvaranja nacionalnog identiteta“. U toku je projekat izrade Istorije bački Bunjevaca na tri fakulteta, naučna saradnja na još dva fakulteta i nikoliko institucija za nauku i kulturu Republike Srbije.*

*Nije prikinut niz ni izdavanja „Bunjevačkog prigleda“, ovo je deseta godina izlaženja.*

*Održana je promocija filma „Bunjevački svatovi”. Projekat je realizovalo KUD „Aleksandrovo“ uz pomoć Centra za kulturu Bunjevaca.*

*U cilju zaštite nematerijalne kulturne baštine, u saradnji sa Varoškim muzejom Subatica i UG „Bunjevačkom vilom“ održane su radionice za dicu i odrasle.*

**Posli izlaganja godišnjeg izvištaja BNS-a za 2021. godinu pridsidnice je izložila i četvorogodišnji izvištaj četvrtog mandata Bunjevačkog nacionalnog savita:**

*Ujedno, ovo je i poslidnja svečana sidnica u ovom mandatu. I to je vrime sumiranja urađenog.*

*U toku četvorogodišnjeg mandata održano je ukupno 25. sidnica Savita i 48 sidnica Izvršnog odbora. U toku četvorogodišnjeg mandata prisustvovano je na ukupno 362 sastanka (Subatica, Sombor, Novi Sad, Beograd, Baja, Budimpešta).*

*U toku četvorogodišnjeg mandata, iz kancelarije Bunjevačkog nacionalnog savita, poslato je ukupno 650 dopisa. Donešeno je ukupno 107 odluka Savita i 195 odluka Izvršnog odbora.*

*Ukupan broj đaka upisan na bunjevački jezik za sve 4 godine je 1.339 učenika. I na njevom povećanju se mora radit i nadalje.*

*Svake godine, svim učenicima se dile Božićni i novogodišnji paketići, uskršnji paketići i škulski pribor. Organizuju se jednodnevni izleti za dicu, Dičija nedilja, takmičenje recitatora, božićne i uskršnje radionice...*

*I sve to od sridstava koja na godišnjem nivou nisu veća od četri miliona dinara. Triba istaknit i da su izvištaji revizora svake godine bili pozitivni i brez primidbi.*

*Ipak, iako pri kraju mandata, ovaj saziv čeka velika obaveza i poso, a to je popis stanovništva, u oktobru misecu. Kazaću i to da je pripremljen obrazac za popis stanovništva i na bunjevačkom jeziku. Koji svako lice, kojem popisivač dođe u kuću ima pravo tražit, da se izvrši evidencija na njegovom maternjem jeziku*

Posli izvištaja pridsidnice NMBNM pristupilo se drugoj tački, dodila priznanja Bunjevačkog nacionalnog savita.

**Tačka 2**

**Dodila priznanja Bunjevačkog nacionalnog savita**

Voditelj Ružica Parčetić je čitala biografije dobitnika priznanja.

1. **“POSEBNO PRIZNANJE NSBNM Ivan Antunović“** dodiljuje se za posebni doprinos na očuvanju nacionalnog identiteta Bunjevaca

 **Gradonačelnik Varoši Subatice Stevan Bakić**

1. **„Priznanje NSBNM Blaško Rajić**“ dodiljuje se za doprinos u razvoju institucija i očuvanju nacionalnog identiteta Bunjevaca

**Nikola Babić**

**Mirko Bajić**

 **Veljko Vojnić**

1. **Priznanje NSBNM Mijo Mandić“** dodiljuje se za vrhunski doprinos u oblasti obrazovanja Bunjevaca

**Dragan Kopunović**

1. **„Priznanje NSBNM - Kalor Milodanović“** dodiljuje se za vrhunski doprinos u oblasti informisanja na bunjevačkom jeziku/govoru

**Nikola Stantić**

1. **„Priznanje NSBNM Ambrozije Šarčević“** dodiljuje se za poseban doprinos u oblasti naučno- istraživačkog rada Bunjevaca

**Mijo Mandić**

1. **„Priznanje NSBNM Mara Đorđević Malagurski“** dodiljuje se za vrhunski doprinos u oblasti kulture / odnosno / rodne ravnopravnosti Bunjevaca

**Marija Bošnjak**

 **Stipan Budimčević**

1. **PRIZNANJE NSBNM** dodiljuje se za period od 10 godina kontinuiranog rada - aktivnosti u na očuvanju nacionalnog identiteta Bunjevaca.
* **“Bunjevačko kolo” Sombor 20 god. i 100 godina od osnivanja**
* **KUD ,,Bunjevka’’ –pozorišna umetnost**
* **“Bunjevačka vila” Mala Bosna 10 godina**

Sidnica završena u 19:30.

Subotica, 24.2.2020.

Zapisničar Nela Ivić Pridsidnica NSBNM dr Suzana Kujundžić Ostojić